                                                                                                                      Pirkimo sąlygų 2 priedas


MOKSLO PASKIRTIES (LOPŠELIO-DARŽELIO, UNIK. NR. 2597-8000-8001) IR GAMYBOS, PRAMONĖS (KATILINĖS, UNIK. NR. 2597-8000-8021) PLYTŲ G. 35, PALANGOJE, PAPRASTOJO REMONTO DARBŲ PIRKIMO 
TECHNINĖ SPECIFIKACIJA


1. Pirkimo objektas – mokslo paskirties (lopšelio-darželio, unik. Nr. 2597-8000-8010) ir gamybos, pramonės (katilinės, unik. Nr. 2597-8000-8021) pastatų Plytų g. 35, Palangoje, paprastojo remonto darbai.
Pirkimas vykdomas bendra tvarka, nes centrinė perkančioji organizacija Viešoji įstaiga CPO LT tokių paslaugų neteikia.
2. Darbų atlikimo vieta – Plytų g. 35, Palanga.
3. Darbų sudėtis ir apimtys:
[bookmark: _Hlk38883087]3.1. darbai vykdomi lopšelio-darželio „Ažuoliukas“ teritorijoje, adresu Plytų g 35, Palanga:
3.1.1. statybos rūšis – paprastasis remontas;
3.1.2. statinių kategorija – ypatingasis;
3.1.3. statinių paskirtys – mokslo ir gamybos, pramonės;
3.2. darbai atliekami pagal projektuotojo UAB „Strukta“ parengtą techninį projektą „Mokslo paskirties (lopšelio-darželio, unik. Nr. 2597-8000-8010) ir gamybos-pramonės (katilinės, unik. Nr. 2597-8000-8021) pastatų Plytų g. 35, Palangoje, paprastojo remonto projektas“ Nr. 2023-015-TP. Numatomas remontuoti lopšelio-darželio pastatas yra dviejų aukštų, bendrasis plotas – 1842,32 m², tūris – 7441,0 m³, pastato aukštis – 7,90 m. Numatomas remontuoti katilinės pastatas yra vieno aukšto, bendrasis plotas – 67,67 m², tūris – 396,0 m³, pastato aukštis – 4,90 m;
3.3. tiekėjas, teikdamas pasiūlymą, privalo įsivertinti:
3.3.1. visus įkainotų veiklų sąraše nurodytus darbus ir juos atlikti per sutartyje nurodytą terminą;
3.3.2. tinklų valdytojų atstovų (AB „Energijos skirstymo operatorius“ (ESO), Telia Lietuva, AB ir kt.) iškvietimą vykdant darbus;
3.3.3. perteklinio iškasto grunto ir statybinių atliekų transportavimą ir pridavimą į tiekėjo pasirinktą atliekas tvarkančios įmonės teritoriją; 
3.3.4. Valstybinės teritorijų planavimo ir statybos inspekcijos prie Aplinkos ministerijos
(VTPSI) pranešimą apie statybos darbų pradžią IS „Infostatyba“ priemonėmis (su užsakovo įgaliojimu);
3.4. papildomi darbai bus apmokami, jeigu jie sutartyje nebus numatyti ir (ar) sutartyje nurodytų darbų apimtys viršys 5 procentus pradinės sutarties vertės. Tiekėjas privalo įsivertinti, kad papildomi darbai (iki 5 proc. pradinės sutarties vertės) nebus apmokami;
3.5. siekiant nustatyti darbų apimtis, savo galimybes, riziką, potencialias išlaidas bei išsiaiškinti kitas aplinkybes, svarbias ruošiant pasiūlymą, tiekėjams rekomenduojama atvykti apžiūrėti darbų vykdymo vietą. Apžiūra vyks dalyvaujant užsakovo atstovams, objekto apžiūrą organizuojant su kiekvienu laiku pateikusiu prašymą tiekėju atskirai. Tiekėjai privalo iš anksto, ne vėliau kaip prieš 1 (vieną) darbo dieną CVP IS priemonėmis pateikti prašymą, nurodydami pageidaujamą susitikimo laiką, asmenų sąrašą (vardas, pavardė, pareigos), kurie dalyvaus apžiūroje ir kontaktinį telefono numerį. Užsakovas turi teisę su tiekėju suderinti kitą, nei jo prašyme nurodytą, susitikimo laiką. Darbų vykdymo vietos apžiūra gali būti vykdoma ne vėliau, kaip likus 5 darbo dienoms iki pasiūlymų pateikimo termino pabaigos. Apžiūros metu tiekėjams nebus atsakinėjama į klausimus, susijusius su pirkimo objektu, nes susitikimas skirtas tik objekto apžiūrai. Po apžiūros tiekėjai galės juos pateikti konkurso nustatyta tvarka ir terminais;
3.6. maksimali pasiūlymo kaina – 2 905 000,00 Eur su PVM (2 400 826,45 Eur be PVM).
4. Sutarties įsigaliojimas, darbų trukmė:
4.1. sutarties pradžia – sutartis įsigalioja, kai ją pasirašo visos sutarties šalys, tiekėjas pateikia užsakovui sutarties įvykdymo užtikrinimą, lokalines darbų sąmatas ir kalendorinį darbų atlikimo grafiką. Sutarties įvykdymo užtikrinimas, kalendorinis darbų atlikimo grafikas ir lokalinės darbų sąmatos turi būti pateiktos ne vėliau nei per 10 darbo dienų nuo sutarties pasirašymo dienos;
4.2. darbus tiekėjas pradeda vykdyti, kai pasirašomas statybvietės perdavimo–priėmimo aktas. Užsakovas statybvietę tiekėjui perduoda ne vėliau, kaip per 5 kalendorines dienas nuo sutarties įsigaliojimo;
4.3. sutarties terminas – 18 mėnesių nuo sutarties įsigaliojimo;
4.4. remonto darbus tiekėjas privalo atlikti per 17 mėnesių nuo sutarties įsigaliojimo;
4.5. darbų pabaiga bus laikomas momentas, kai bus atlikti sutartyje numatyti statybos darbai, ištaisyti defektai, parengtos statinių kadastrinių matavimų bylos, suderintos su VĮ Registrų centras (teisinei registracijai), parengtos žemės sklypų kadastrinių matavimų bylos, suderintos su Nacionaline žemės tarnyba, atliktos statybos užbaigimo bei įregistravimo nekilnojamojo turto registre procedūros ir užsakovui perduoti visi STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriuje nurodyti ir su statybų užbaigimu susiję dokumentai. Statybos užbaigimo procedūras organizuoja tiekėjas. Užsakovas suteikia tiekėjui įgaliojimus Palangos miesto savivaldybės vardu surašyti deklaracijas apie statybos užbaigimą, pateikti Valstybinei teritorijų planavimo ir statybos inspekcijai prašymą patvirtinti deklaracijas, pateikti prašymą VĮ Registrų centrui įregistruoti užbaigtus statyti statinius nekilnojamojo turte registre;
4.6. atsiradus sutartyje nenumatytoms ir nuo tiekėjo nepriklausančioms aplinkybėms, pagrįstai trukdančioms tinkamai vykdyti darbus, sutarties ir darbų atlikimo terminas šalių susitarimu gali būti pratęstas 1 kartą ne ilgesniam kaip 3 mėnesių laikotarpiui.

5. Informacija, kaip turi būti apskaičiuota ir pateikta pasiūlymuose nurodoma pirkimo kaina:
5.1. sutarties tipas – fiksuotos kainos sutartis (kiekių ir kainų svyravimo riziką pilnai prisiima tiekėjas). Atsiskaitoma pagal fiksuotos kainos principą;
5.2. kaina siūloma visai darbų apimčiai;
5.3. medžiagų kiekiai ir darbų apimtys vertinami kartu su techninio projekto dalyse pateiktomis techninėmis specifikacijomis, aiškinamaisiais raštais, brėžiniais bei techninio projekto dalyse pateiktais sąnaudų kiekių žiniaraščiais. Jų svyravimo riziką prisiima tiekėjas;
5.4. tiekėjas turi įsivertinti ir tokius nenumatytus darbus, kurie techniniame projekte nėra aiškiai išskirti, bet juos būtina atlikti siekiant užtikrinti statybos darbų saugumą, organizavimą, pilną statinių remonto darbų užbaigimą, statinių perdavimą eksploatacijai;
5.5. už statybos metu naudojamą elektros energiją ir vandens tiekimą moka tiekėjas;
5.6. tiekėjas teikia įkainotų veiklų sąrašą. Esant būtinumui, perkančioji organizacija turi teisę prašyti tiekėjo pagrįsti kainos sudėtines dalis pateikiant lokalines sąmatas pagal įkainotų veiklų sąrašo punktus. Visos kainos privalo būti pateikiamos eurais ir centais;
[bookmark: _Hlk177552755]5.7. tiekėjas privalo įrašyti kainas visose įkainotų veiklų sąrašo eilutėse:

	Nr.
	Veiklos pavadinimas, išlaidos
	Kaina be PVM, Eur
	PVM, Eur
	Kaina su PVM, Eur



	1
	2
	3
	4
	5

	1.
	Statybos darbai
	
	
	

	1.1.
	Sklypo sutvarkymo darbai (SP)
	
	
	

	1.2.
	Statinio architektūros/konstrukcijų darbai (SA/SK)
	
	
	

	1.3.
	Šilumos gamybos ir tiekimo įrengimo darbai (ŠT)
	
	
	

	1.4.
	Šildymo ir vėdinimo įrengimo darbai (ŠV)
	
	
	

	1.5.
	Vandentiekio ir nuotekų šalinimo įrengimo darbai (VN)
	
	
	

	1.6.
	Elektrotechnikos darbai (E)
	
	
	

	1.7.
	Elektroninių ryšių įrengimo darbai (ER)
	
	
	

	1.8.
	Gaisto aptikimo ir signalizavimo darbai (GAS)
	
	
	

	1.9.
	Elektrotechnikos (lauko) darbai (E(L)) (ESO dalis)
	
	
	

	2.
	Kiti darbai
	
	
	

	2.1.
	Darbo projekto parengimas
	
	
	

	2.2.
	Pastato energinio naudingumo sertifikato parengimas
	
	
	

	2.3.
	Statinių geodezinių nuotraukų parengimas 
	
	
	

	2.4.
	Požeminių inžinerinių tinklų geodezinių nuotraukų parengimas
	
	
	

	2.5.
	Statinių kadastrinių matavimų bylų, suderintų su VĮ Registrų centru (teisinei registracijai) parengimas
	
	
	

	2.6.
	Žemės sklypo kadastrinių matavimų bylos, suderintos su Nacionaline žemės tarnyba, parengimas
	
	
	

	2.7.
	Išlaidos, susijusios su statinių statybos užbaigimo procedūromis (dokumentų parengimas statybos užbaigimo procedūroms, statybos užbaigimo procedūros, ekspertizės rangovo paslaugos) ir statinių įregistravimu Nekilnojamojo turto registre
	
	
	

	Bendra pasiūlymo vertė 
	
	
	



[bookmark: _Hlk31785627]6. Finansavimo šaltiniai ir atsiskaitymo tvarka:
6.1. darbai finansuojami Palangos miesto savivaldybės biudžeto lėšomis iš Architektūros ir teritorijų planavimo programos (Nr. 10) priemonės 1.4.2.1.5 „Mokslo paskirties lopšelio-darželio pastato (unikalus Nr. 2597-8000-8010) Plytų g. 35, Palangoje, rangos darbų atlikimas“ ir Europos Sąjungos lėšomis pagal 2022–2030 metų Regioninės pažangos priemonę Nr. 12-003-03-01-23 (Re) „Padidinti ugdymo prieinamumą atskirtį patiriantiems vaikams“ (Valstybės biudžeto asignavimų valdytojas: Lietuvos Respublikos švietimo, mokslo ir sporto ministerija. Regioninės pažangos priemonės finansavimo šaltinis: 2021–2027 metų Europos Sąjungos fondų lėšos ir bendrojo finansavimo lėšos, projektų vykdytojų, partnerių lėšos).
6.2. už atliktus darbus, finansuojamus Palangos miesto savivaldybės biudžeto lėšomis, atsiskaitoma per 30 kalendorinių dienų nuo atliktų darbų akto, atliktų darbų ir išlaidų apmokėjimo pažymos pasirašymo dienos pagal pateiktą sąskaitą faktūrą;
6.3. už atliktus darbus, finansuojamus Europos Sąjungos lėšomis, atsiskaitoma per 60 kalendorinių dienų pagal gautus atsiskaitymo dokumentus (atliktų darbų ar paslaugų aktus, elektronines PVM sąskaitas faktūras).
6.4. vykdant pirkimo sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos SABIS priemonėmis. Kiti išlaidas pagrindžiantys dokumentai gali būti teikiami naudojantis informacinės sistemos SABIS priemonėmis. Prisijungti prie elektroninės paslaugos SABIS galima interneto adresu https://sabis.nbfc.lt. Darbai yra apmokami Lietuvos Respublikos finansų ministro nustatyta tvarka. Tiekėjas įsipareigoja PVM sąskaitose faktūrose nurodyti sutarties, kurios pagrindu išrašomos sąskaitos, numerį.
7. Specialiosios sutarties sąlygos:
7.1. pirmus 6 (šešis) mėnesius po sutarties įsigaliojimo sutarties kaina neperskaičiuojama. Praėjus 6 (šešiems) mėnesiams po sutarties įsigaliojimo, sekančio kalendorinio mėnesio pirmąją dieną likusių darbų kaina gali būti perskaičiuojama taikant Statistikos departamento prie Lietuvos Respublikos Vyriausybės biuletenyje „Vartotojų ir gamintojų kainų indeksai“ pagal statinių tipus paskelbtus statybos sąnaudų kainų indeksus, jeigu per praėjusius 6 (šešis) mėnesius statybos sąnaudų kainų pokytis yra didesnis kaip 10 (dešimt) procentų. Likusieji darbai suprantami kaip faktiškai likę neatlikti darbai. Tiekėjas praranda teisę reikalauti perskaičiuoti tų darbų kainą, kuriuos jis dėl savo kaltės vėlavo atlikti sutartyje numatytais terminais. Kaina perskaičiuojama pagal tai, kiek bus pakitęs paskutinis paskelbtas einamųjų metų statybos sąnaudų kainos indeksas lyginant su prieš tai buvusių metų atitinkamo mėnesio kainų indeksu. Kainų pakeitimas įforminamas protokolu, pasirašomu abiejų šalių;
7.2. pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais;
7.3. bet kuriuo sutarties vykdymo metu užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems darbams, dėl žemės sklypo ar statinių kadastrinių matavimų tikslinimo procedūrų), turi teisę stabdyti sutarties ir darbų vykdymo terminus bei nurodyti tiekėjui sustabdyti visų darbų vykdymą. Toks darbų vykdymo sustabdymas negali trukti ilgiau nei 6 (šešis) mėnesius. Išnykus darbų sustabdymo aplinkybėms, darbų vykdymo sustabdymo terminas pratęsiamas laikotarpiui, kuris buvo likęs iki darbų vykdymo termino pabaigos prieš sustabdymą. Išnykus darbų sustabdymo aplinkybėms, užsakovas raštu informuoja tiekėją apie darbų vykdymo sustabdymo pabaigą. Pasibaigus darbų sustabdymui, tikslinamas kalendorinis darbų atlikimo grafikas;
7.4. darbų sustabdymo metu šalims netaikomos sankcijos. Sustabdymo metu visus atliktus darbus tiekėjas privalo prižiūrėti, saugoti nuo sugadinimo, praradimo ar kitokios žalos;
7.5. jei iki sutarties pabaigos dėl negauto finansavimo darbai atlikti ne iki galo, sutartis nutraukiama šalių bendru sutarimu, pasirašant sutarties nutraukimo susitarimą. Pasirašius susitarimą, tiekėjas perduoda užsakovui visą dokumentaciją, susijusią su vykdytais statybos darbais, o užsakovas sumoka tiekėjui už faktiškai tinkamai atliktus ir priimtus darbus;
7.6. sutarties vykdymo metu tiekėjas įsipareigoja per 5 (penkias) dienas raštu informuoti užsakovą apie visas reikšmingas aplinkybes (pvz.: turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizacijos bylai iškelti atsiradimas, paduoti pareiškimai dėl bankroto ar restruktūrizacijos bylos tiekėjui iškėlimo, bankroto ar restruktūrizacijos bylos iškėlimas, mokestinis įsiskolinimas) ir kitas aplinkybes, turinčias ar galinčias turėti įtakos sutartiniams įsipareigojimams tinkamai vykdyti.

___________

